РЕГЛАМЕНТ (ЕО) № 939/2007 НА КОМИСИЯТА
от 7 август 2007 година
за изменение на Регламент (ЕО) № 917/2004 относно подробни правила за прилагането на Регламент (ЕО) № 797/2004 на Съвета относно мерките за подобряване на общите условия за производство и търговия с пчелни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 797/2004 на Съвета от 26 април 2004 г. относно мерките за подобряване на общите условия за производство и търговия с пчелни продукти (1), и по-специално член 6 от него,
като има предвид, че:
(1)
В Регламент (ЕО) № 917/2004 на Комисията (2) са установени необходимите изисквания за прилагането на годишните национални програми, предвидени в Регламент (ЕО) № 797/2004. Финансирането от страна на Общността на тези програми се определя в зависимост от броя на пчелните кошери във всяка държава-членка, установен в приложението към Регламент (ЕО) № 917/2004.
(2)
В съобщенията, изпращани от държавите-членки в съответствие с изискванията на член 1, буква а) от Регламент (ЕО) № 917/2004 и в които се съдържат актуализирани структурни данни за ситуацията в сектора, има промени в броя на пчелните кошери.
(3)
Следователно е необходимо Регламент (ЕО) № 917/2004 да бъде съответно изменен.
(4)
С оглед на факта, че в член 2, параграф 3 от Регламент (ЕО) № 917/2004 като краен срок за изпълнение на мерките от годишните програми се определя 31 август, настоящият регламент следва да се прилага от пазарната 2007/2008 г. нататък.
(5)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 917/2004 се заменя с текста, посочен в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за първи път за годишните програми в рамките на пазарната 2007/2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 август 2007 година.